als_Latn dik_Latn sag_Latn
Eddie si Grua
Fituesi i Çmimit Oscar, Eddie Redmayne, pas suksesit me rolin e Stephen Hawking, tani po bëhet gati për të interpretuar një grua të famshme. Shikojeni foton.
Politiko
E Shtunë, 28 Shkurt 2015 | 07:00
0 Komente.
Eddie Redmayne që fitoi Çmimin Oscar si Aktori më i Mirë për interpretimin e një prej shkencëtarëve më të famshëm në botë, Stephen Hawking, tani po bëhet gati për të interpretuar një grua të famshme. Për të qenë më të saktë, një mashkull që u shndërrua në femër.
Aktori britanik do të luajë rolin e Einar Wegener, i njohur më vonë si Lili Elbe, në filmin “The Danish Girl”.
Filmi na zhvendos në vitet ’20 dhe tregon sesi piktori Wegener pozoi me veshje femre për bashkëshorten e tij Gerda Waud, e interpretuar nga Alicia Vikander, pasi modelja që duhej të pozonte nuk u paraqit në kohë. Me kalimin e kohës, Einar u bë Lili dhe nisi shndërrimin e tij në grua.
Redmayne ka thënë për Daily Mail se ka nisur të shikojë me imtësi lëvizjet e femrave dhe ka punuar shumë me Alexandra Reynolds, e cila e ka ndihmuar edhe për lëvizjet që duhej të bënte në filmin “The Theory of Everything”, film për të cilin u vlerësua me Oscar.
Pjesë e kastit të “The Danish Girl” do të jenë Amber Heard, Matthias Schoenaerts dhe Ben Whishaw. Filmi me regji të Tom Hooper do të jetë kandidat i fortë për sezonin e ardhshëm të ndarjes së çmimeve kinematografike. Pritet që ky film të shfaqet në fund të këtij viti.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn